גלריה צימבליסטה גאים להציג:

עיוורים, אסורים, כפופים, עירומים  
עפרה צימבליסטה  
אירוע פתיחה 30 באוקטובר 2025  
מועדי התערוכה 30 באוקטובר 2025 – 31 בינואר 2026

גלריה צימבליסטה  
תל אביב

התערוכה **"עיוורים, אסורים, כפופים, עירומים "**, תיפתח בגלריה צימבליסטה בתל אביב ב־30 באוקטובר ותימשך עד ה־31 בינואר 2026. התערוכה תציע מבט חדש ועכשווי על יצירתה של עפרה צימבליסטה ותתמקד בעבודות העוסקות בשאלות קיומיות, בהיבטים של סבל אנושי ובמצבים של מתח בלתי־פתור.

במרכז התערוכה, בחצר הפנימית של הגלריה, תוצג העבודה המונומנטלית "המשחק" (1994) מיצב שהוצג לראשונה בתערוכה תל חי 94 (אוצר: גדעון עפרת), כחלק ממחנה אוהלים ביקורתי ביחס למלחמת לבנון הראשונה. על רקע התקופה הנוכחית, הקשה בתולדות המדינה, מקבלת העבודה משמעות חדשה, טעונה ומטלטלת.

בשני חללי התצוגה המקיפים את החצר, מוצגות עבודות נוספות של צימבליסטה, שכל אחת מהן מקפלת בתוכה שאלה אקזיסטנציאליסטית שונה. משאלות פיזיקליות של גרביטציה ועד שאלות קיומיות, קונקרטיות ורוחניות, של חיים, מוות והיטהרות.

. שם התערוכה לקוח מברכות השחר במסורת היהודית, הנאמרות מדי בוקר כהודיה על החיים המתחדשים. בהקשר התערוכה, הביטוי משקף את שפלות המצב האנושי ואת הצורך בחמלה, פיוס ותיקון.

הגלריה עצמה הוקמה ביוזמת המוזיקאי חן צימבליסטה, בנה של עפרה, מייסד *עמותת מפעל* המוזיקה ופרויקט קול השלום, מתוך רצון להמשיך את דרכה של אמו – לחבר בין אמנות, מוזיקה וחברה. בדומה לתערוכות הקודמות בגלריה, גם לאורך הצגת התערוכה "עיוורים, אסורים, כפופים, עירומים" יתקיימו מופעי מוזיקה רב־תרבותיים ומפגשים בין אמנים מתחומי האמנות הפלסטית, המוזיקה והבמה – המשקפים את רוחה של עפרה צימבליסטה ואת חזון הגלריה: יצירה המחברת בין אמנות, חברה ורוח האדם.

**על התערוכות הקודמות בגלריה:**

פתיחת גלריה צימבליסטה בנובמבר 2024 לוותה בתערוכה הראשונה "סטודיו עפרה" שהציגה מבחר רחב מעבודותיה של עפרה צימבליסטה, וחשפה את עולמות התיאטרון, הקרקס והמוזיקה שעמדו בלב יצירתה.  
בחודש מרץ 2025 הוצגה התערוכה השנייה "עוד מעט" אשר התמקדה בעבודותיה המשותפות של צימבליסטה עם המשוררות יונה וולך ואגי משעול, ועסקה בקשר שבין שירה, גוף ודימוי חזותי.

כעת, עם פתיחת "עיוורים, אסורים, כפופים, עירומים " נשלמת השנה הראשונה לפעילותה של הגלריה במעגל תוכן שלם – משלוש נקודות מבט שונות על גוף עבודתה של עפרה צימבליסטה: הדינמיות, השיתופיות והעומק הרוחני קיומי.

גלריה צימבליסטה  
מרכז חדש לאמנות עכשווית, בית לאמנות פלסטית ולמוזיקה ע"ש האמנית עפרה צימבליסטה – שנפתח בנובמבר 2024 בדרום־מזרח תל אביב. הגלריה פועלת לקידום אמנות רב־תחומית, דיאלוג תרבותי ופעילות קהילתית.

**מועדי התערוכה 30 באוקטובר 2025 – 31 בינואר 2026  
שעות פתיחה:**  
ד’–ה’: 11:00–16:00  
ו’–שבת: 10:00–13:00  
הכניסה חופשית

**כתובת:** גלריה צימבליסטה, שיבת ציון 36, תל אביב

**קישורים:**  
אתר: <https://zimbalista.com/>  
אינסטגרם: <https://www.instagram.com/zimbalista.gallery/>  
פייסבוק: <https://www.facebook.com/profile.php?id=61568513075822>  
איוונט לפייסבוק: <https://www.facebook.com/share/1DgP754dSi/>

**לפרטים נוספים:** קרנית בסון יחסי ציבור  
052-4299441  
karnit@karnitbason.com